stanford-oval/wikipedia huggingface dataset:
Peltokorte

| Peltokorte |
| --- | --- |
 Peltokortteen kesäversoja.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Luokka::  Kortemaiset Equisetopsida
Lahko::  Equisetales
Heimo::  Kortekasvit Equisetaceae
Suku::  Kortteet Equisetum
Laji::  arvense
Kaksiosainen nimi
 Equisetum arvense  L. 
Katso myös
   Peltokorte Wikispeciesissä   Peltokorte Commonsissa 
Infobox OKNimi-testi OKIUCN-testi OK: 
Peltokorte (Equisetum arvense) on yhtäläisitiöinen, sanikkaisiin kuuluva kasvilaji, joka on levinnyt erittäin laajalle pohjoisella pallonpuoliskolla. Suomessa laji on yleinen.
Ulkonäkö ja koko

Monivuotinen peltokorte kasvattaa erilliset kevät- ja kesäversot. Itiötähkällinen kevätverso kasvaa 10–20 cm korkeaksi. Vaaleanruskea varsi on pehmeä, uurteeton ja haaromaton, ja se lakastuu nopeasti. Lehdet ovat lyhyitä, yhdiskasvuisia kiehkuroita, jotka muodostavat varren ympärille hammasreunaisen tupen. Kevätverson tupet ovat väljiä ja vaaleita. Tupissa on mustanruskeita, usein osittain yhdiskasvuisia hampaita tavallisesti 10–15 kappaletta. Itiötähkä on käpymäinen. Itiöpesäkkeet sijaitsevat perällisten, kuusikulmaisten kilpien alapinnalla. Kevätversojen itiöt kypsyvät Suomessa touko-kesäkuussa. Peltokorteen alkeisvarsikko on kaksikotinen, maanpäällinen, liuskainen ja väriltään vihreä.
Peltokortteen kesäverso kasvaa 20–40 cm korkeaksi ja on väriltään puhtaan- tai harmahtavanvihreä. Varsi on pysty, nivelikäs, koheneva tai maanmyötäinen ja sileä. Varressa on korkeahkoja harjuja tavallisesti 10–15 kappaletta. Varren keskiontelo on neljäsosa varren läpimitasta. Tupet ovat melko ahtaita, vihreitä, suippoja, ja niissä on mustahkoja hampaita tavallisesti 10–15 kappaletta. Kesäversot ovat useimmiten runsashaaraisia ja tukevahkoja, toisinaan myös niukkahaaraisia tai lähes haarattomia. Varsinkin varjossa kasvaessaan kesäversot ovat hyvinkin pitkiä ja sirottavia. Kesäverson ylä- ja keskiosassa haaran alin nivelväli on tuppea paljon pidempi ja suora. Vaurioitumisen seurauksena myös peltokortteen kesäversoissa voi olla itiötähkiä.
Peltokorte jaetaan nykyisin kahteen alalajiin: isopeltokortteeseen (ssp. arvense) ja tunturipeltokortteeseen (ssp. boreale). Alalajien välimuodot ovat yleisiä.
Peltokortteen ja järvikortteen (E. fluviatile) risteymä tunnetaan nimellä rantakorte (E. arvense x fluviatile). Risteymä on yleinen lajien yhteisillä esiintymisalueilla. Ulkonäöltään risteymä on monenasuinen välimuoto kantalajien väliltä.
Levinneisyys

Peltokorte on levinnyt erittäin laajalle alueelle pohjoisella pallonpuoliskolla. Sitä tavataan koko Euroopassa, lähes koko Aasian puoleisella Venäjällä, Japanissa ja paikoin Keski- ja Etelä-Aasiassa. Pohjois-Amerikassa laji on levinnyt Alaskasta ja Kanadasta Yhdysvaltojen keskiosiin saakka. Myös Grönlannissa laji on tavallinen. Suomessa peltokorte on yleinen laji koko maassa. Alalajeista isopeltokorte on yleinen etelässä, tunturipeltokorte pohjoisessa.
Elinympäristö

Peltokorte kasvaa nimensä mukaisesti hankalana rikkaruohona pelloilla, mutta viihtyy myös monilla muillakin kasvupaikoilla. Sitä tavataan hiekka- ja sorarannoilla, rantapensaikoissa ja -metsissä, korvissa, lähdepaikoilla, tunturikosteikoilla ja lumimailla, kosteilla niityillä, hiekkakuopissa sekä ojan- ja tienpenkereillä.
Käyttö

Peltokortteessa on paljon piitä ja kaliumia ja parkkiaineita, joten sen kesäversoja on käytetty rohtona maksavaivoihin ja lisäämään virtsaneritystä..Sitä käytetään myös teen ainesosana. Juurakkomukuloita on aikoinaan käytetty pähkinöiden tapaan. Peltokortteen rohdoskäytössä pitää kuitenkin varoa samannäköistä, myrkyllistä suokortetta (E. palustre).
Korkean piihappopitoisuutensa vuoksi peltokortetta on käytetty puhdistusaineena muun muassa hopeaesineiden kiillottamiseen.
Luomuviljelyssä peltokortetta käytetään toisinaan maanparannusaineena. Muutoin puutarhoissa ja viljelyksillä peltokorte on erittäin hankala rikkaruoho, jonka hävittäminen on hankalaa. Kasvin juuret saattavat työntyä jopa toista metriä syvälle.
Aiheesta muualla

Laji.fi: Peltokorte (Equisetum arvense)
Kasviatlas 2018: Peltokortteen (Equisetum arvense) levinneisyys Suomessa
Pinkka – Lajintuntemuksen oppimisympäristö: Peltokorte (Equisetum arvense) (Arkistoitu – Internet Archive)
Yrttitarha: Peltokorte (Equisetum arvense)
Arktiset aromit: Peltokorte (Arkistoitu – Internet Archive)
Frantsila: Peltokorte rohtona (Arkistoitu – Internet Archive)
JSTOR Global Plants: Equisetum arvense (englanniksi)
Integrated Taxonomic Information System (ITIS): Equisetum arvense (englanniksi)
Global Biodiversity Information Facility (GBIF): Equisetum arvense (englanniksi)
United States Department of Agriculture (USDA): Equisetum arvense (englanniksi)
Flora of China: Equisetum arvense (englanniksi)
Peltokortteen kevätverson lehtiä ja lehtituppeja.
Peltokortteen kevätversoja.
Peltokortteen itiötähkäisiä kevätversoja.
Peltokortteen kevätverson itiötähkä.
Peltokorte kuvattuna Carl Axel Magnus Lindmanin teoksessa Bilder ur Nordens flora (1917–1926).
Tommy Wieringa

Wieringa (2015)
Tommy Wieringa (s. 20. toukokuuta 1967) on alankomaalainen kirjailija. Hänen läpimurtoromaaninsa oli Joe Speedboat, joka ilmestyi myös suomeksi 2008. Joe Speedboat sai F. Bordewijk -kirjallisuuspalkinnon, joka myönnetään vuosittain parhaalle hollanninkieliselle proosateokselle, ja oli ehdolla myös AKO Literatuurprijs-, Gouden Uil- ja Libris Literatuur Prijs -palkinnoille. Romaanista otettiin vuodessa kaksitoista uutta painosta. Se on käännetty useille kielille, ja myös sen elokuvaoikeudet on myyty.
Tuotantoa

Joe Speedboat (2005; suomeksi 2008, suom. Titia Schuurman, Kustannusosakeyhtiö Avain)
Alles over Tristan (2002)
Ik was nooit in Isfahaan (2006)
Caesarion (2009)
Tommy Wirkola

Tommy Wirkola vuonna 2013.
Tommy Wirkola (s. 6. joulukuuta 1979 Alattio, Norja) on norjalainen elokuvaohjaaja. Hän on opiskellut Finnmarkin ja Lillehammerin yliopistossa sekä Bond Universityssä Australiassa.  Wirkolalla on suomensaamelaiset sukujuuret.
Wirkolan ensimmäinen kokoillan elokuva oli Kill Buljo: The Movie vuonna 2007. Elokuva parodioi Quentin Tarantinon Kill Bill -saagaa. Tammikuussa 2009 sai ensi-iltansa komediallinen kauhu- ja splatter-elokuva Død snø (kansainvälisessä levityksessä Dead Snow). Suomessa elokuvaa on esitetty muun muassa Night Visions -tapahtumassa  marraskuussa 2009, ja se sai tuolloin yleisöpalkinnon. Vuonna 2010 valmistui ”pseudodokumentti” Kurt Josef Wagle og legenden om fjordheksa (2010), ja hänen ensimmäinen Hollywood-elokuvansa oli 3D-kauhukomedia Hannu ja Kerttu: Noitajahti (2013), jossa näyttelee myös suomalainen Pihla Viitala. Seuraava ohjaustyö, jatko-osa Død snø 2 (2014), kuvattiin Norjassa. Tieteiselokuva What Happened to Monday (2017) syntyi eurooppalaisena yhteistuotantona, ja siinä Noomi Rapace esittää seitsemää identtistä sisarusta.
Tommy Wirkola on etäistä sukua 1960-luvun norjalaiselle mäkihyppääjälle Bjørn Wirkolalle.
Aiheesta muualla

Tommy Wirkola Elonetissä.
Tommy Wirkola Internet Movie Databasessa. (englanniksi)
Pointer (langaton puhelin)

Pointer-kyltti Helsingissä talon seinässä
Pointer oli Suomen Posti- ja telelaitoksen (nykyinen Telia) tarjoama CT2-matkapuhelinverkko lyhyen aikaa kesästä 1992 alkaen. Tekniikka muistutti tavallisia langattomia puhelimia, joilla sopivissa  hotspoteissa kykeni soittamaan puheluita (vrt. Wi-Fi hotspot). Verkkovierailu tai puheluun vastaaminen ei Pointer-puhelimilla onnistunut.
Hotspotteja oli mm. postikonttoreissa ja niitä lienee ollut tarkoitus rakentaa laajemminkin, ehkä jopa 500 tukiasemaa maanlaajuisesti vuoteen 2000 mennessä. Nopeasti yleistynyt ja halventunut GSM-puhelin teki kuitenkin Pointer-palvelun pian kokonaan tarpeettomaksi ennen kuin se ehti yleistyä.
Pointer-hotspotteja merkitseviä kylttejä (katso kuva) on yhä näkyvissä joissakin paikoin Suomessa, esimerkiksi Helsingissä Mechelininkadun varressa.
Helsingin puhelinyhdistys (nyk. Elisa) oli avannut jo vuonna 1990 Telepoint-palvelun, jossa johdottoman puhelimen luurilla pystyi soittamaan puheluita muutoinkin kuin oman tukiaseman välityksellä. Tukiasemia oli aluksi 20 kappaletta Helsingin keskustan alueella. Vastaava palvelu oli käytössä myös Turussa.
Tortolì

| Tortolì |
| --- | --- |
 Arbataxin rantaa
 vaakuna
 Tortolì
 Koordinaatit: 39°55′52″N, 9°39′56″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Maa:  40,29  km²
Korkeus:  13 (min. 0 - maks. 325)  m
Väkiluku (2015):  11 059 
 – Väestötiheys:  274  as./km²
 
 Kunnan kotisivut 
Infobox OKVirheellinen NIMI-arvo: 
Tortolì on kaupunki Sardinian saarella olevassa Nuoron maakunnassa. Se sijaitsee saaren itärannikolla. Kaupungissa on noin 11 000 asukasta.
Nähtävyyksiä

Kunnan kylistä Arbatax on suosittu matkailukohde, jossa on useita uimarantoja ja huvipursisatama.  Tortolìssa on kaksi rannikon puolustamiseen rakennettua tornia: 1500-luvulta peräisin oleva Torre di San Miguel Arbataxin sataman läheisyydessä  sekä Torre di San Gemiliano.
Arbataxin punaisia kallioita.
Torre di San Miguel.
Torre di San Gemiliano.
Aiheesta muualla

Kuvia tai muita tiedostoja aiheesta Tortolì Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Tommy Wiseau

| Tommy Wiseau |
| --- | --- |
 Tommy Wiseau
Henkilötiedot
Syntynyt: 3. lokakuuta 1955 (ikä 69) Poznań, Puola
Ammatti:  elokuvaohjaaja
Ohjaaja
Tunnetuimmat ohjaukset:  The Room (2003)
 Nimikirjoitus
Aiheesta muualla
tommywiseau.com
IMDb 
Thomas Pierre ”Tommy” Wiseau (s. 3. lokakuuta 1955 Poznań, Puola) on elokuvaohjaaja, joka on tullut tunnetuksi vuoden 2003 elokuvastaan The Room, jonka hän on itse ohjannut, käsikirjoittanut ja tuottanut. Elokuva sai kulttimaineen erityisesti huonoutensa vuoksi – sitä pidetään yhtenä huonoimmista koskaan tehdyistä elokuvista. Wiseaun muuta tuotantoa ovat muun muassa vuoden 2004 dokumentti Homeless in America ja vuoden 2014 sarja The Neighbors.
Filmografia

| Vuosi | Nimi |
| --- | --- |
2003: The Room
2004: Homeless in America
2009: Tim and Eric Awesome Show, Great Job!
2010: The House That Drips Blood On Alex
2011: Bump Tommy Explains it All The Tommy-Wi Show
2014: The Neighbors
2015: Samurai Cop 2: Deadly Vengeance Shut Up and Talk
2017: Best F(r)iends: Volume 1 Best F(r)iends: Volume 2
Tonight Again

| Tonight Again |
| --- | --- |

Kappaleen tiedot
Esittäjä(t):  Guy Sebastian
Kesto:  3:09
Tyylilaji:  pop
Julkaistu:  2015
Säveltäjä(t):  Guy Sebastian, David Ryan Harris, Louis Schoorl
Sanoittaja(t):  Guy Sebastian, David Ryan Harris, Louis Schoorl
Euroviisutiedot
Vuosi:  2015
Maa:  Australia
Kieli:  englanti
Sijoitus:  5.
Pisteet:  196
Sanat:  sanoitus
Video:  videolinkki
Muuta:  Australian historian ensimmäinen euroviisuedustuskappale
Tonight Again (suom. Tämä yö uudestaan) on australialaislaulaja Guy Sebastianin kappale, jolla hän edusti Australiaa vuoden 2015 Eurovision laulukilpailussa Itävallan Wienissä. Tonight Again on Australian historian ensimmäinen euroviisuedustuskappale.
Kappaleen ovat säveltäneet ja sanoittaneet Sebastian itse, David Ryan Harris ja Louis Schoorl. Kappale eteni suoraan finaaliin, sillä Australia sai ensikertalaisena suoran finaalipaikan. Siellä se sai 196 pistettä ja sijoittui viidenneksi. Kappaleen kesto on kolme minuuttia ja yhdeksän sekuntia.
The Circle (vuoden 2017 elokuva)

| The Circle |
| --- | --- |

Ohjaaja:  James Ponsoldt
Käsikirjoittaja:  James Ponsoldt
Perustuu:  Dave Eggersin romaaniin The Circle
Tuottaja:  Gary Goetzman
Säveltäjä:  Danny Elfman
Kuvaaja:  Matthew Libatique
Leikkaaja:  Lisa Lassek
Pääosat:   Emma Watson  Tom Hanks  John Boyega  Karen Gillan  Patton Oswalt  Bill Paxton 
Valmistustiedot
Valmistusmaa:  Yhdysvallat
Tuotantoyhtiö:   Image Nation Abu Dhabi  Likely Story  Playtone  EuropaCorp  STX Entertainment 
Levittäjä:  EuropaCorp Big Bang Media
Ensi-ilta:   2017-04-2828. huhtikuuta 2017  
Kesto:  110 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Circle on vuonna 2017 ensi-iltansa saanut yhdysvaltalainen science fiction -jännityselokuva, jonka on käsikirjoittanut ja ohjannut James Ponsoldt. Se perustuu Dave Eggersin samannimiseen romaaniin vuodelta 2013. Elokuva kertoo naisesta, joka saa työpaikan vaikutusvaltaisesta teknologiayrityksestä nimeltä The Circle. Sen pääosia esittävät Emma Watson, Tom Hanks, John Boyega, Karen Gillan, Patton Oswalt ja Bill Paxton.
The Circle sai ensi-iltansa 28. huhtikuuta 2017.
Rooleissa

| 0 | 1 | 2 |
| --- | --- | --- |
|  Emma Watson   | … |  Mae Holland   |
|  Tom Hanks   | … |  Bailey   |
|  John Boyega   | … |  Kalden   |
|  Karen Gillan   | … |  Annie Allerton   |
|  Patton Oswalt   | … |  Tom Stenton   |
|  Bill Paxton   | … |  Maen isä   |
Arvosteluja

| 0 | 1 | 2 |
| --- | --- | --- |
Helsingin Sanomat Mikko-Pekka Heikkinen: 
Hufvudstadsbladet Sara Ehnholm Hielm :
Petri Rantala

Petri ”Spede” Rantala (s. 19. maaliskuuta 1960 Helsinki) on suomalainen muusikko. Hänet tunnetaan parhaiten Agentsin rumpalina vuosilta 1981–1984. Petri Rantala soitti myös Liisa Akimoffin Akimowskaja Sisters & Bros -yhtyessä, muun muassa sen levyllä Alla Appelsiinipuun. Agentsin lisäksi Rantala on vaikuttanut useissa latinalaisamerikkalaista musiikkia soittavissa yhtyeissä ja työskennellyt sessiomuusikkona. Hän on opettanut tuntiopettajana vuosien ajan Sibelius-Akatemiassa latinalaisamerikkalaista rytmiikkaa. Petri Rantalan isä oli taidegraafikko Kauko Rantala ja äiti toimittaja Aila Liimatainen-Rantala.
Trakooma

Trakooman leikkaus
Trakooma eli vanhalta nimeltään silmäpasko on tarttuva side- ja sarveiskalvon tulehdus, jonka aiheuttaa Chlamydia trachomatis -bakteerin eräät tyypit. Trakooma aiheuttaa sarveiskalvon sameutumista ja hoitamattomana sokeutumista. Trakooma on yksi maailman yleisimmistä sokeutumisen syistä. Suomessa tautia ei enää esiinny. Nykyään trakoomaa hoidetaan antibiooteilla.
Trakooman historiaa

Trakooma on yksi ihmiskunnan historian vanhimmista tunnetuista tarttumataudeista : se on mainittu muinaisen Egyptin ja Kiinan teksteissä. Euroopassa tauti tuli tunnetuksi vasta Napoleonin sotien aikana, kun kymmenet tuhannet brittiläiset ja ranskalaiset sotilaat palasivat koteihinsa sairastuneina trakoomaan taisteltuaan Egyptissä.
Trakooma rehotti 1800-luvun Euroopassa ja Pohjois-Amerikassa, jossa tosin Yhdysvallat kielsi maahanpääsyn trakoomaa sairastavilta. Australiaan trakooma saapui eurooppalaisten siirtokuntalaisten mukana. Siitä ei ole tietoa, esiintyikö trakoomaa Australiassa ennen eurooppalaisten saapumista, mutta vaikuttaa epätodennäköiseltä, että joukko nomadimetsästäjä-keräilijöitä olisi onnistunut pitämään yllä niin hyvää hygieniaa, ettei tautia olisi lainkaan esiintynyt.selvennä
Hoito

WHO on kehittänyt neljän vaiheen SAFE-strategian trakooman hoitamiseksi ja ehkäisemiseksi :
1) S: Leikkaus (surgery) korjaa sairauden loppuvaiheessa esiintyvän, sokeutta aiheuttavan vaiheen, jossa sisäänpäin kääntyneet silmäripset hankaavat sarveiskalvoa.
2) A: Antibiootit (atsiromysiini, Zithromax©), joilla hoidetaan aktiivista tulehdusta.
3) F: Kasvojen puhtaus (facial cleanliness) lisää henkilöhygieniaa ja rajoittaa siten sairauden leviämistä.
4) E: Ympäristön muutos (environmental change) parantaa veden ja viemäröinnin saantia.
Aiheesta muualla

Kyoto Encyclopedia of Genes and Genomes (KEGG): Trachoma (englanniksi)
Mayo Clinic: Trachoma (englanniksi)
Petri Ruutu

| Petri Ruutu> Henkilötiedot |
| --- | --- |
Syntynyt: 1945 (ikä 78–79) Tampere
Kansalaisuus:  Suomi
Arvonimi: professori
Koulutus ja ura
Tutkimusalue:  tartuntataudit
Palkinnot:  Vuoden epidemiologi, 2010
Petri Ruutu (s. 1945 Tampere) on Terveyden ja hyvinvoinnin laitoksen (THL) tutkimusprofessori. Hän on työskennellyt Kansanterveyslaitoksessa ja THL:ssa vuodesta 1995.
Ruutu on tutkinut muun muassa tartuntatauteja, tuberkuloosia, sairaa­lain­fek­tioita, pneumokokki-in­fek­tioita ja suku­puo­li­tauteja.
Vuonna 2009 Mediuutiset nimesi Ruudun Vuoden vaikuttajaksi sikainfluenssaan liittyvästä työstä yhdessä THL:n ylilääkäri Terhi Kilven kanssa. Suomen epidemiologian seura valitsi Ruudun vuoden 2010 epidemiologiksi.
Tommy Wingels

| Tommy Wingels |
| --- | --- |

Henkilötiedot
Syntynyt: 12. huhtikuuta 1988 (ikä 36) Evanston, Illinois
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  183 cm
Paino:  91 kg
Pelaajaura
Pääsarjaura:  2010–
Aik. seurat:  Worcester Sharks (AHL) San Jose Sharks (NHL) KooKoo (Mestis) Ottawa Senators (NHL) Chicago Blackhawks (NHL) Boston Bruins (NHL) Genève-Servette HC (NLA)
NHL-varaus:  177. varaus, 2008 San Jose Sharks
Tommy Wingels (s. 12. huhtikuuta 1988) on yhdysvaltalainen jääkiekkoilija, pelipaikaltaan keskushyökkääjä, mutta pystyy tarvittaessa pelaamaan myös laitahyökkääjänä.
Ura

Wingels pelasi ennen ammattilaisuraansa yhden kauden, 2006–2007, Cedar Rapids RoughRidersissa juniorisarja USHL:ssä ja kolme kautta, 2007–2010, ohiolaisen Miamin yliopiston joukkueessa RedHawksissa yliopistosarja CCHA:ssa. Hänet nimettiin NCAA:n Frozen Four -lopputurnauksen tähdistökentälliseen vuonna 2009 ja CCHA:n toiseen tähdistökentälliseen vuonna 2010, jona vuonna hänet myös palkittiin CCHA:n parhaan puolustavan hyökkääjän palkinnolla.
San Jose Sharks varasi Wingelsin NHL:ään numerolla 177 varaustilaisuuden 2008 kuudennella kierroksella. Hän aloitti ammattilaisuransa vuonna 2010 ja pelasi kaudella 2010–2011 viisi NHL:n runkosarjaottelua, joista ensimmäisen 8. lokakuuta 2010, jolloin San Jose kohtasi Tukholmassa pelatussa ottelussa Columbus Blue Jacketsin. Suurimman osan kaudesta, 69 ottelua, hän vietti AHL:n Worcester Sharksissa. Wingels teki NHL-uransa ensimmäiset pisteet kaudella 2011–2012. Ensimmäinen maali syntyi 15. tammikuuta 2012 pelatussa ottelussa Chicago Blackhawksia vastaan. Hän pelasi kauden aikana lopulta 33 runkosarja- ja viisi pudotuspeliottelua NHL:ssä sekä 29 runkosarjaottelua AHL:ssä.
Syksyllä 2012 alkaneen NHL:n työsulun ajan hän pelasi KooKoossa Suomen toiseksi korkeimmalla sarjatasolla Mestiksessä.
Wingels pelasi lopulta Sharksien joukkueessa seitsemällä kaudella 337 ottelua ja teki 51+71=122 pistettä ennen siirtoaan Ottawa Senatorsiin kesken kautta 2016-17. Hän keräsi loppukaudella joukkueessa tehot 2+2=4 ja pelasi 37 ottelua. Wingels teki heinäkuussa 2017 sopimuksen vapaana agenttina Chicagoon. Hän pelasi joukkueessa 57 ottelua tehoin 7+5=12. Boston Bruins hankki Wingelsin kevään 2018 siirtotakarajalla.
Phillippa Wilson

Phillippa Wilson (s. 1970 York, Englanti, UK) on englantilainen näyttelijä joka tunnetaan Suomessa parhaiten rooleistaan ITV:n draamasarjoissa. Hän esitti Cheryl Lampardia sarjassa Sydän paikallaan 2001–2002 sekä ylikonstaapeli Raymond Craddockin vaimoa Penny Craddockia sarjassa Sydämen asialla 1998–2002.
Aiheesta muualla

Phillippa Wilson Internet Movie Databasessa. (englanniksi)
Pointillismi

Esimerkki pointillismista. Yksityiskohta Georges Seurat’n maalauksesta La Parade, 1889.
Pointillismi eli pistemaalaus tai täplämaalaus on maalaustekniikka, jossa värejä sekoitetaan niin, että kankaalle tehdään pääväreillä lähekkäin pieniä pisteitä, jotka luovat katsottaessa vaikutelman sekoittuneesta väristä. Muissa tekniikoissa värit sekoitetaan paletilla. Television ja tietokoneen näytöt toimivat samalla tavalla luodessaan kaikki värit punaisten, sinisten ja vihreiden pisteiden yhdistelmistä.
Pointillismi oli neoimpressionistien käyttämä tekniikka. Pointillismin keksijänä pidetään Georges Seurat’ta.  Muita tunnettuja pointillisteja olivat Paul Signac ja belgialais-englantilainen, Suomessakin vaikuttanut Alfred William Finch.
Aiheesta muualla

Kuvia tai muita tiedostoja aiheesta Pointillismi Wikimedia Commonsissa
Tonight I’m Getting Over You

| ”Tonight I’m Getting Over You” Carly Rae Jepsen |
| --- | --- | --- |

Singlen tiedot
 Albumilta: Kiss
 Julkaistu: 21. tammikuuta 2013
 Formaatti: Digitaalinen lataus
 Tekijä(t): Carly Rae Jepsen, Lukas Hilbert, Max Martin, Clarence Coffee Jr., Shiloh ja Katerina Loules
 Tuottaja(t): Martin, Hilbert
 Tyylilaji: Tekno, elektro house, moombahton, complextro
 Kesto: 03.39
 Levy-yhtiö: 604, Schoolboy, Interscope
Carly Rae Jepsenin muut singlet
| ”This Kiss” 2012 | ”Tonight I’m Getting Over You” 2013 | ”Take a Picture” 2013 |
Tonight I’m Getting Over You on kanadalaisen pop-laulajan Carly Rae Jepsenin kappale  hänen toiselta studioalbumiltaan ja ensimmäiseltä kansainväliseltä julkaisultaan, Kissiltä. Se julkaistiin albumin neljäntenä singlenä Yhdysvalloissa 19. helmikuuta 2013. Kappaleen virallinen remix, jolla esiintyy Nicki Minaj, julkaistiin 6. toukokuuta 2013. Kappaleen sanoittivat Jepsen, Lukas Hilbert, Max Martin, Clarence Coffee Jr., Shiloh ja Katerina Loules. Kappale on electro house-genreä, ja siinä on joitakin dubstepin aspekteja. ”Tonight I’m Getting Over You” sai ristiriitaisia vastaanottoja kriitikoilta; jotkut pitivät sitä yhtenä Kiss-albumin parhaista kappaleista, kun taas toiset korostivat kappaleen geneerisiä ominaisuuksia.
Kappaleesta tuli top 10 -hitti Belgiassa. Se sijoittui 90. sijalle Billboard Hot 100 -listalla sekä saavutti vaatimattoman menestyksen Mainstream Top 40 ja dance club airplay -listoilla.
Käännös suomeksi
Trooppinen myrsky Norman

| Trooppinen myrsky Norman |
| --- | --- |

Laantui::  22. syyskuuta 2000
Alin paine::  998 mbar
Kovin tuuli::  85 km/h
Kuolleita::  9
Tuhot::  13 miljoonaa (2000 USD)

Trooppinen myrsky Norman oli Meksikoon syyskuussa 2000 osunut sykloni. Se oli vuoden 2000 Tyynenmeren hurrikaanikauden 16. sykloni.
Trooppinen aalto, joka muodosti hurrikaani Gordonin, liikkui 16. syyskuuta länteen Keski-Amerikan ylitse ja muuttui trooppiseksi matalapaineeksi 20. syyskuuta ennen rantautumistaan Lazaro Cardenasin ja Coliman välillä. Heikennyttyään se nousi nopeasti takaisin matalapaineeksi rantautui uudestaan Mazatlanin lähellä.